Felip Isidòr Picot de La Peirosa

**Felip Isidòr Picot de La Peirosa** (en francés: *Philippe-Isidore Picot de Lapeyrouse*) ,nascut lo 20 d'octobre de 1744 a Tolosa e mòrt lo 18 d'octobre de 1818 al castèl de La Peirosa, foguèt un naturalista occitan.

## Abans 1789

Son paire, Jaume Picot de Buissaizon de La Peirosa (1709-1781) es noble, eissit d'una familha de negociants, senher de Buissaizon, de La Peirosa, e de Bellòc. Es capitol de Tolosa e avocat de las requèstas al Parlament de Tolosa de 1769 a 1777. Aïnat de sèt enfants, quatre dels seus fraires causiguèron l'emplec militar. 

Felip Isidòr Picot de La Peirosa es li fraire del baron Esteve Guilhèm Picot de Basús general de division e del baron Joan Batista Picot de Buissaizon, cap de batalhon dels Gardas soïssas au castèl de Versalhas.

Felip d'en primièr causiguèt l'emplec de magistrat e optenguèt en 1768 una carga d'avocat general a la chambra de las aigas e sèlvas del parlament de Tolosa. 

Un del seus oncles, baron de La Peirosa, moriguèt en 1775 e li leguèt fortuna e títol. Se maridèt, lo 15 de setembre de 1772, amb Magdalena de Sacasa de Sent Biat, apartenent a una familha de religioses, e plan dotada. N'avent pas mai a de sociar d'òrdre pecuniari, avent demissionat de son pòste, car refusava la reforme de l'administracion de René Nicolas de Maupeou (1714-1792) en 1771, se consacrèt alara a sa passion vertadièra, l'istòria naturala. 

Felip Isidòr Picot de La Peirosa passèt gaireben tot son temps a vitjar e estudiar. Publiquèt en 1781 *Description de plusieurs nouvelles espèces d'orthocératites et d’ostracites* (Erlangen) qu'es consacrat a de coquilhums fossils. E dins  *Mémoires* de l'Acadèmia de Tolosa faguèt de comunicacions sus la fauna, la flora e los minerals dels Pirenèus. Sas observacions ornitologicas se trapan dins *Dictionnaire des oiseaux*, publicadas dins l'encastre de l**[[Encyclopédie méthodique]]''. En [[1786]], publiquèt ''Traité des mines et forges à fer du comté de Foix''. Felip Isidòr Picot de La Peirosa foguèt correspondent de l'[[Acadèmia de las sciéncias]].

== De 1789 a 1815 ==

En 1789, ja èra un naturalista e minéralogista conegut, membre de las Acadèmias de las sciéncias d'[[Estocòlme]] e de Tolosa. Foguèt encargat de la redaccion des [[quasèrns de dolénças]] de l'òrdre de la noblesa de la sencauçat de Tolosa. Èra dubèrt a las idèas novèlas. Es l'autor, en 1789, de ''De l'administration diocésaine en Languedoc, pour servir d'instruction aux députés de cette province aux États-Généraux''. En [[1790]], foguèt nomenat president de l'administracion del districte de Tolosa. En [[1806]], foguèt elegit mantenaire de l'[[Acadèmia dels Jòcs Florals]]. Foguèt tanben garda nacional e publiquèt la ''Réclamation de Philippe Picot, président du district de Toulouse''.

Pr'amor qu'aviá renonciat a tota foncion politica a partir de [[1792]], foguèt arestat e passèt dètz e uèit meses en prison coma « partisan del feferalisme e president d'una seccion federalista ». Liberat après la casuda de Robespierre, tornèt a sas recercas e venguèt inspector las minas, puèi successivament professor d'[[istòria naturala]] a l'[[Escola centrala (Revolucion francesa)|escola centrala]] de Tolosa, a l'[[escole de las minas]] de París, e en [[1811]] a la [[facultat de las sciéncias de Tolosa]], lo meteis an dins degan de facultat. En [[1800]], fonguèt nomenat cònsol màger de Tolosa, foncion qu'ocupèt fins a [[1806]], e venguèt lo primier president del conselh general de Nauta Garona. Foguèt fach baron d'Empèri lo 1 de març de 1808 e cavalhier de la legion d'onor. Faguèt una òbra importanta coma cònsol de la vila.

Son amic [[Loís Ramon de Carbonièras]] (1755-1827), especialista en botanica e geologia dels Pirenèus centrals, decidiguèt, en [[1797]], de capitar projècte seu qu'aviá dempuèi de temps: aténher lo trescòl del [[Mont Perdut]] () per resòlvre la controvèrsia que l'oposava a [[Deodat Gratet de Dolomieu]] (1750-1801) e La Peirosa sus l' « edat primitiu » dels calcaris de la cadena centrala. L’espedicion comptava un quinzenat de personas, que lo Picot e unes de sos escolans. Trobèron fòrça fossils mas capitèron pas lo suc. Lo recit de la pujada pareguèt en [[1797]] .

Foguèt per sas leissons que La Peirosa faguèt paréisser en [[1799]] sas ''Tables méthodiques des mammifères et des oiseaux observés dans le département de la Haute-Garonne''. La Peirosa projectèt de far pareisser una flora dels Pirenèus, mas sonque podet far editar ''Monographie des saxifrages'' ([[1801]]). E foguèt una version abreujada que publiquèt en [[1813]] . Après lo restabliment, en [[1807]], de l'Acadèmia de Tolosa, suprimida en [[1792]], que ne venguèt lo secretari perpetual.

En mineralogia descrit una espècia, que creava, novèla amb un escandalh du pic d'Eredliz, e la bategèt [[cofolita]] inspirat de doas racinas grègas: pèira leugièra..

Es a l’origina de la creacion del [[Musèu d'Istòria Naturala de Tolosa]].

== Après 1815 ==

Après lo retorn dels Borbons, coma ancian deputat pendent los [[Cent jorns]], esperèt 1816 per tornar a Tolosa.

La Peirosa èra [[Francmaçoneria|francmaçon]] acti e un amic d'[[Alexandre Du Mège]] ([[1780]]-[[1862]]). Fòrça influenciat per [[Jean-Jacques Rousseau]], fondèt la lotja ''Les amis du désert'', puèi de 1814 a 1818 foguèt lo venerable de la granda lotja provinciala de Tolosa.

Moriguèt lo 18 d'octobre de [[1818]] dins son castèl de [[La Peirosa e Fossat|La Paeirosa]], ont fasiá de recercas agronomicas e qu'introduguèt lo mouton merinos. Una partida importanta de sa bibliotèca se trapa ara dins las [[bibliotècas de Tolosa]].

Son filh [[Isidòr Picot de La Peirosa]] nascut en [[1776]] e mort en [[1835]] li succediguèt a la cadèira d'istòria naturala de la facultat de las sciéncias de Tolosa en 1818.

==Onors==

Doas espècias mineralas son de dicadas ambedos declassificada al reng de varietat
* la **picotita*', una varietat d'[[ercinitat]] 
* la  [[ferropicotita]] ([[Alfred Lacroix|Lacroix]] 1904) varietat ferrifèra de [[spinella]].

Lo nòu anfiteatre del [[Musèu d'Istòria Naturala de Tolosa]] pòrta lo nom de Picot de Lapeyrouse.

Existís un institut de las sciéncias naturalas Picot de Lapeyrouse, ligat al Musèu d'Istòria Naturala Tolosa.

== Òbas ==
(En mai d'aquelas ja citadas)
* *Mémoires d'histoire naturelle : Description de quelques crystallisations. Histoire naturelle du Lagopède. Description de quelques plantes des Pyrénées* (1774-1778)
* *Traité sur les mines de fer et les forges du comté de Foix* (1786)
* *Mémoire sur la mortalité des ormes dans les environs de Toulouse* (1787)
* *Histoire des plantes des Pyrénées* (1791)
* *Figures de la flore des Pyrénées, avec des descriptions* (1795)
* *Voyage au Mont-Perdu et dans la partie adjacente des Hautes-Pyrénées* (1797)
* *Tables méthodiques des mammifères et des oiseaux observés dans le département de la Haute-Garonne* (an VII)
* *Histoire abrégée des plantes des Pyrénées et Itinéraire des botanistes dans ces montagnes* (1813)
* *Considérations sur les lycées, surtout par rapport aux départements* (1815) Imprimé par le Conseil général de la Haute-Garonne et envoyé aux députés. 
* *Supplément à l'Histoire abrégée des plantes des Pyrénées* (1818) 
* *Extraits de sa correspondance avec D. Villars* (1861)

== Bibliografia  ==
*Pierre Raymond, *Essai de zoologie, soutenu le 7 fructidor, an X*. Thèse sous la présidence de Picot-Lapeyrouse.
* *Toulouse et son université. Facultés et étudiants dans la France provinciale  du XIX siècle*, par John M. Burney, aux Presses universitaires du Mirail et [[Éditions du CNRS]], 1988
* *Le Lycée Pierre-de-Fermat 1806-2006*, par  Elie Acquier, Gilbert Cousteaux, Charles Crouzillac... [et al.] ; sous la direction de Olivier Rauch, aux éditions Association des anciens élèves du Lycée Pierre-de-Fermat, 2006
* *Le projet scientifique et architectural de rénovation du muséum d'histoire naturelle*, par Georges Larrouy, Communication présentée le 23 avril 2003 devant l'Académie des sciences inscriptions et belles-lettres de Toulouse. Extrait des mémoires de  l'académie des sciences inscriptions et belles-lettres de Toulouse Volume 165 (18e série  - Tome IV - 2003)
* *Histoire abrégée des plantes des Pyrénées, et itinéraire des botanistes dans ces montagnes, Volume 2 '' De l'Impr. de Bellegarrigue, éditeur, 1818 - archive de l'Université de Harvard

## Notas e referéncias